stanford-oval/wikipedia huggingface dataset:
Web Audio API
Ominaisuudet > Modulaarinen reititys

Modulaarinen reititys mahdollistaa AudioNode-rajapintojen yhdistämisen keskenään. AudioNodet ovat Web Audio API:n päätoimintaperiaate, jolla muodostetaan efektiketju äänen prosessointia varten. Jokaisella AudioNodella on syöte ja ulostulo, paitsi äänilähteellä eli AudioBufferSourceNode:lla ja äänikohteella eli AudioDestinationNode:lla. AudioBufferSourceNode on reitityksen alku, eli sillä on pelkkä ulostulo, kun taas DestinationNode edustaa reitityksen päätyä, eli se ottaa vastaan vain syötteen. Näiden väliin voidaan asettaa erilaisia äänen prosessointiin tarkoitettuja AudioNode:ja, jolla sitten muokataan signaalia.
Lista Web Audio Api:n eri rajapinnoista:
AudioContext, joka sisältää AudioNode:jen yhteyksiä kuvaavan äänisignaalikaavion. Tämä on käytännössä pohja, johon haluttu reititys luodaan.
AudioBufferSourceNode, joka luo äänen annetusta AudioBuffer-rajapinnasta.
AudioDestinationNode, joka edustaa käsitellyn äänen lopullista kohdetta.
GainNode, jolla voidaan säätää signaalin äänenvoimakkuutta.
BiquadFilterNode, joka mahdollistaa äänen digitaalisen suodattamisen eli käytännössä toimii taajuskorjaimena.
Ominaisuudet > Matala viive

Web Audio API on rakennettu tukemaan matalaa viivettä, ja W3C kertoo kohtuullisen viiveen heittävän 3-50 millisekunnin välillä. Tämä on hyödyllistä varsinkin musiikki- ja pelisovelluksissa, jossa matala viive on olennaista luomaan sulava käyttäjäkokemus.
Zenon Jaskuła

| Zenon Jaskuła |
| --- | --- |
 Zenon Jaskuła
Henkilötiedot
Syntynyt: 4. kesäkuuta 1962 (ikä 62)
Kansalaisuus:   Puola
Pyöräilijä
Laji:  maantie
Ajajatyyppi:  yleisajaja
Ura
Ammattilaisjoukkue(et)
1990 1991 1992–1993 1994 1995 1996 1997 1998:  Diana-Colnago Del Tongo - MG Boys GB - MG Maglificio Jolly Componibili - Cage Aki-Gipiemme Brescialat Mapei-GB Ros Mary - Amica Chips
Suurimmat voitot
 Portugalin ympäriajo 1997 Ranskan ympäriajo, etappi 
 Tiedot päivitetty: 21. heinäkuuta 2011 
| Mitalit> Maa:   Puola.Miesten maantiepyöräily. Olympialaiset  | Mitalit> Maa:   Puola.Miesten maantiepyöräily. Olympialaiset  | Mitalit> Maa:   Puola.Miesten maantiepyöräily. Olympialaiset  | Maa:   Puola> Miesten maantiepyöräily. |
| --- | --- | --- | --- |
|  Hopeaa | Soul 1988 | 100 km joukkueaika-ajo |  |
| Maantiepyöräilyn MM-kilpailut  | Maantiepyöräilyn MM-kilpailut  | Maantiepyöräilyn MM-kilpailut  |  |
|  Hopeaa | Chambéry 1989 | 100 km joukkueaika-ajo |  |
Zenon Jaskuła (s. 4. kesäkuuta 1962 Gorzów Wielkopolski) on puolalainen maantiepyöräilijä. Hän sai hopeaa 100 kilometrin joukkueaika-ajossa Soulin olympialaisissa 1988 ja Chambéryn MM-kilpailuissa 1989. Hän kilpaili ammattilaisena vuosina 1990–1998. Vuoden 1993 Ranskan ympäriajossa hän voitti Saint-Lary-Soulaniin päättyneen 16. etapin ja sijoittui kokonaiskilpailussa Miguel Indurainin ja Tony Romingerin jälkeen kolmanneksi.
Saavutuksia

Lähde: Cycling Archives
Ya’an

| Ya’an |
| --- | --- |
 Auringonlasku Ya’anissa.
 Ya’anin prefektuurin sijainti Setšuanin maakunnan keskellä, alla kaupungin sijainti Kiinassa.
 Ya’an
 Koordinaatit: 29.983°N, 103.011°E 
Valtio:  Kiina
Maakunta:  Sichuan
Hallinto:  
 – Hallinnon tyyppi:  Prefektuuritason kaupunki
Pinta-ala  ():  
 – Kokonaispinta-ala:  15 213,28 km²
Väkiluku (2010)  ():  1 507 258
 – Väestötiheys:  99,1 as./km²
 – Metropolialue:  355 572
 
 www.yaan.gov.cn 
Infobox OKVirheellinen NIMI-arvo: 
Ya’an (kiin. 雅安市, Yă’ān Shì) on prefektuuritason kaupunki Kiinan kansantasavallan Sichuanin maakunnassa, noin 140 kilometriä maakuntakeskus Chengdusta lounaaseen. Historiallinen kaupunki on aiemmalta nimeltään Yazhou ja se on tunnettu esimerkiksi villien isopandojen esiintymisalueena, silkintuotantoalueena sekä kävellen ja hevosin taitetun Vanhan teetien itäisen haaran lähtöseutuna. Prefektuurissa on useita luonnon- ja maisemansuojelualueita.
Hallinnollinen jako

Vuonna 2010 prefektuurin asukasluku oli 1,51 miljoonaa ja kaupunkikeskustan runsas 355 000. Hallinnollisesti Ya’an jakautuu kahteen kaupunkipiiriin ja kuuteen piirikuntaan. Piirikuntatason hallinnollinen jako on seuraava:
1. Yŭchéng Qū (雨城区), kaupunkipiiri, 355 572 as.
2. Míngshān Qū (名山区), kaupunkipiiri, 256 484 as.
3. Yíngjīng Xiàn (荥经县), piirikunta, 147 955 as.
4. Hànyuán Xiàn (汉源县), piirikunta, 324 408 as.
5. Shímián Xiàn (石棉县), piirikunta, 123 600 as.
6. Tiānquán Xiàn (天全县), piirikunta, 134 152 as.
7. Lúshān Xiàn (芦山县), piirikunta, 109 027 as.
8. Băoxīng Xiàn (宝兴县), piirikunta, 56 060 as.
Vanha silta.
Ya’an yöllä.
Museorakennus.
Sichuanin maataloustieteellisen yliopiston rakennus.
Itäisen Han-dynastian ajalta (25-220 eaa.) olevan Gaoyi Que -hautamuistomerkin yksityiskohta.
Näkymä Baoxingin piirikunnan Mupingin suurkunnasta.
Aiheesta muualla

Kuvia tai muita tiedostoja aiheesta Ya’an Wikimedia Commonsissa
Blazing the Tea-horse Trail[vanhentunut linkki] (englanniksi) (tibet.cn)
Ya’anin prefektuurin hallinnollinen jako.
Zali Steggall

| Mitalit | Mitalit | Mitalit |  |
| --- | --- | --- | --- |
|  Zali Steggall vuonna 2019. |  Zali Steggall vuonna 2019. |  Zali Steggall vuonna 2019. |  |
Maa:  Australia 
Naisten alppihiihto
|  Olympialaiset  |  Olympialaiset  |  Olympialaiset  |  |
|  Pronssia | Nagano 1998 | Pujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Vail 1999 | Pujottelu |  |
Zali Steggall (s. 14. huhtikuuta 1974 Sydney) on australialainen alppihiihtäjä, joka kilpaili maailmancup-tasolla vuosina 1993–2002. Hän kilpaili lähes yksinomaan pujottelussa.
Steggall saavutti pronssia Naganon olympialaisten 1998 Hilde Gergin ja Deborah Compagnonin jälkeen hävittyään noin kolme kymmenystä voittajalle – kakkossijaan eroa oli puolestaan noin kaksi kymmenystä. Lisäksi hän saavutti Vailin MM-rinteillä 1999 kultaa niin ikään pujottelusta yli sekunnin erolla Pernilla Wibergiin. Mitalejaan lukuun ottamatta hän ei juuri menestynyt arvokisatasolla, muuten parhaana sijoituksenaan pujottelun 22:s tila Lillehammerin olympialaisissa 1994.
Maailmancupissa Steggall saavutti yhden voiton; Park Cityn pujottelussa 23. marraskuuta 1997. Lisäksi hän oli toinen Mammoth Mountainin pujottelussa noin vuotta myöhemmin. Viimeksi mainitulla kaudella hän oli pujottelucupin yhdeksäs.
Zenon Konopka

| Zenon Konopka |
| --- | --- |

Henkilötiedot
Syntynyt: 2. tammikuuta 1981 (ikä 43) Niagara-on-the-Lake, Ontario, Kanada
Kansalaisuus:   Kanada
Jääkiekkoilija
Pelipaikka:  keskushyökkääjä
Maila:  vasen
Pituus:  183 cm
Paino:  96 kg
Pelaajaura
Pääsarjaura:  2005–
Aik. seurat:  Wheeling Nailers (ECHL) Utah Grizzlies (AHL) Cincinnati Mighty Ducks (AHL)  Mighty Ducks of Anaheim (NHL)  Portland Pirates (AHL) Lada Toljatti (RSL)  Columbus Blue Jackets (NHL) Syracuse Crunch (AHL) Tampa Bay Lightning (NHL) Norfolk Admirals (AHL) New York Islanders (NHL)   Ottawa Senators (NHL)   Minnesota Wild (NHL)   Buffalo Sabres (NHL)
Konopka Tampa Bayn peliasussa.
Zenon Konopka (s. 2. tammikuuta 1981 Niagara-on-the-Lake, Ontario, Kanada) on kanadalainen jääkiekkoilija, jolla on isänsä puolelta puolalaiset sukujuuret. Hän on pelipaikaltaan hyökkääjä ja rooliltaan tappelija.
Ura

Konopka pelasi vuosina 1998–2002 juniorina neljä kautta OHL:n Ottawa 67's -joukkueessa. Häntä ei koskaan varattu NHL:än. Konopka siirtyi kaudeksi 2002–2003 jääkiekkoammattilaiseksi ja pelasi ensimmäisellä kaudellaan suurimmaksi osaksi ECHL:n Wheeling Nailersissä. Syyskuussa 2003 hän solmi sopimuksen AHL:n Utah Grizzliesin kanssa, mutta pelasi kaudesta vain 43 ottelua Utahissa ja 23 ottelua Utahin farmijoukkueessa ECHL:n Idaho Steelheadsissä.
Syyskuussa 2004 Konopka solmi sopimuksen NHL:n Mighty Ducks of Anaheimin kanssa. Kauden 2004–2005 hän pelasi kokonaisuudessaan Anaheimin farmijoukkueessa Cincinnati Mighty Ducksissa, mutta kaudella 2005–2006 Konopka pelasi Anaheimissa 23 NHL-ottelua, vaikka pelasi suurimman osan kaudesta farmijoukkueessa. Heinäkuussa 2006 Konopka solmi sopimuksen venäläisen Lada Toljattin kanssa, mutta pelasi seurassa vain neljä ottelua. Tammikuussa 2007 Anaheim myi Konopkan, Curtis Glencrossin ja varausvuoron Columbus Blue Jacketsiin, josta se sai vaihdossa Mark Hartiganin, Joe Motzkon ja varausvuoron. Columbuksessa Konopka pelasi puolentoista kauden aikana yhdeksän NHL-ottelua.
Heinäkuussa 2008 Konopka solmi sopimuksen Tampa Bay Lightningin kanssa, mutta pelasi kaudella 2008–2009 Tampassa vain seitsemän NHL-ottelua ja suurimman osan kaudesta farmijoukkueessa AHL:n Norfolk Admiralsissa. Kaudella 2009–2010. Konopka pelasi suurimman osan kaudesta Tampa Bayssä tappelijana ja nelosketjun keskushyökkääjänä. Konopka keräsi Lightningissä 265 jäähyminuuttia ja voitti liigan jäähytilaston. Seuraavaksi kaudeksi hän siirtyi New York Islandersiin. Konopka pelasi kaudella 2010–2011 Islandersin jokaisessa ottelussa ja voitti jälleen liigan jäähykuninkuuden saatuaan 307 jäähyminuuttia. Kauden jälkeen hän teki vuoden sopimuksen Ottawa Senatorsin kanssa.
Senatorsissa Konopka pelasi yhden kauden ja teki viisi pistettä 55 ottelussa. Jäähyminuutteja hänelle kertyi tällä kertaa 193. Kesällä 2012 Konopka teki kahden vuoden sopimuksen Minnesota Wildiin. Kesken kauden 2013–2014 hän siirtyi Buffalo Sabresiin. Keväällä 2014 Konopka kärysi kielletyistä aineista ja sai NHL:lta 20 ottelun pelikiellon. Hänen toistaiseksi viimeiseksi NHL-ottelukseen jäi 13. huhtikuuta pelattu ottelu New York Islandersia vastaan.
Kaudella 2014–2015 Konopka pelasi vain kolme ottelua Puolan liigassa KH Sanokin riveissä.
Warren Clarke

| Warren Clarke |
| --- | --- |

Henkilötiedot
Syntynyt: 26. huhtikuuta 1947 Oldham, Lancashire, Iso-Britannia
Kuollut: 12. marraskuuta 2014 (67 vuotta)
Ammatti:  näyttelijä
Puoliso:  Gail Lever (1968–1976) Michelle Mordaunt (1987–2014)
Näyttelijä
Aktiivisena:  1964–2014
Merkittävät roolit:  Andy Dalziel (Yorkshiren etsivät)
Aiheesta muualla
IMDb 
Elonet
Warren Clarke, oik. Alan James Clarke (26. huhtikuuta 1947 Oldham, Lancashire, Iso-Britannia – 12. marraskuuta 2014 Iso-Britannia) oli englantilainen näyttelijä, elokuvaohjaaja ja televisiotuottaja. Näyttelijänä Clarke on tunnettu muun muassa päärooleistaan televisiosarjoissa Yorkshiren etsivät, The Manageress ja Unohtuneet.
Ura

Clarken ensimmäinen televisiorooli oli pitkäikäisessä saippuasarjassa Coronation Street, jossa hän esitti Kenny Pickupia vuonna 1966 ja Gary Baileyta vuonna 1968. Clarke esiintyi enimmäkseen vakavissa rooleissa, mutta esitteli vuonna 1988 myös koomikon kykyjään Oliver Cromwellina Mustan kyyn erikoisjaksossa.
Ensimmäisen merkittävän elokuvaroolin Clarke teki Diminä Stanley Kubrickin elokuvassa Kellopeliappelsiini (1971). Vuonna 1982 hän esitti neuvostoliittolaista toisinajattelijaa Clint Eastwoodin elokuvassa Firefox. Koomisempaa puoltaan hän pääsi esittämään eversti von Horstina komediassa Top Secret – huippusalaista.
Vuodesta 1996 Clarke esiintyi Andy Dalzielina BBC:n rikosdraamassa Yorkshiren etsivät. Vuodesta 2000 lähtien hän myös osittain tuotti sarjaa ja ohjasi muutaman jakson.
Clarken viimeinen roolityö oli Charles Poldarkin rooli televisiosarjassa Poldark. Hänen hahmonsa kuolinvuoteen ääressä tapahtuva kohtaus kuvattiin muutama viikko ennen näyttelijän kuolemaa.
Valikoitu filmografia > Elokuvat

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1971 | Kellopeliappelsiini | A Clockwork Orange | Dim |
| 1972 | Antony and Cleopatra | Antony and Cleopatra | Scarus |
| 1973 | Onnenpoika | O Lucky Man! | MC Wakefield Clubilla / Warner / sairaanhoitaja |
| 1979 | The Great Riviera Bank Robbery | The Great Riviera Bank Robbery | Jean |
| 1980 | Hawk the Slayer | Hawk the Slayer | Scar |
| 1981 | From a Far Country | From a Far Country | Wladek |
| 1982 | Firefox | Firefox | Pavel Upenskoy |
| 1982 | Enigma | Enigma | Konstantin |
| 1984 | Lassiter ja timanttinen tehtävä | Lassiter | Max Hofer |
| 1984 | Real Life | Real Life | Gerry |
| 1984 | Top Secret – huippusalaista | Top Secret! | Eversti von Horst |
| 1985 | De flyvende djævle | De flyvende djævle | Arno |
| 1987 | Ishtar | Ishtar | Englantilainen asesalakuljettaja |
| 1988 | Crusoe - Etelämeren seikkailija | Crusoe | Kapteeni Lee |
| 1995 | I.D. | I.D. | Bob |
| 2000 | Greenfingers | Greenfingers | Hodge |
| 2001 | Arthur's Dyke | Arthur's Dyke | Doug Manley |
| 2001 | Blow Dry - Kierot kutriniekat | Blow Dry | Tony |
Aiheesta muualla

Warren Clarke Internet Movie Databasessa. (englanniksi)
Warren Clarke Elonetissä.
Westland Lysander

Westland Lysander -muodostelma.
Westland Lysander
Westland Lysander oli Westland Aircraftin 1930-luvulla suunnittelema ja valmistama yhteyslentokone, jota lisäksi käytettiin sekä taktiseen lentotiedusteluun että maalinhinaukseen.
Tausta

Englannin ilmailuministeriö tilasi vuonna 1934 yhteyslentokoneen, joka korvaisi Hawker Audaxin. Westlandin lentokonetehtaan pääsuunnittelija W. E. W. Petter suunnitteli koneen, jonka ensilento tehtiin 13. kesäkuuta 1936.[lähde? ]
Koneen suunnittelussa pantiin visuaaliselle näkyvyydelle koneen etu- ja sivualalle sekä alhaalle paljon huomiota, mahdollisimman suuren tarkkailupinta-alan saamiseksi lentotähystystä varten. Myös hyviä hitaan lennon ominaisuuksia painotettiin. Näistä syistä koneesta kehiteltiin tuettu ylätaso. Laskeutumistelineet olivat kiinteät, mutta muotosuojalliset. Ne kätkevät sisäänsä myös koneen kiinteän eteenpäin ampuvan kk-aseistuksen.
Westland valmisti 1670 Lysander Mark I–III-konetta, ja niistä 225 tehtiin Kanadassa.[lähde? ]
Rakenne

Kone on yksimoottorinen metallirakenteinen, ylätaso varustettuna kiinteällä laskutelineellä. Koneessa oli 840–890 hevosvoiman Bristol Mercury -tähtimoottori.
Tekniset tiedot

Mitat
kärkiväli 15,2 m
pituus 9,3 m
korkeus 4,4 m
tyhjäpaino 1950 kg
lentopaino 2690 kg
Suoritusarvot
suurin nopeus 369 km/h
matkalentonopeus 240 km/h
lakikorkeus 7900 m
lentomatka 965 km
Aseistus
pyöräsuojuksissa 7,7 mm konekiväärit
ampujalla 7,7 mm konekivääri
pommikuorma 100–250 kg
Käyttö Suomessa

Talvisodan sytyttyä Suomi tilasi 17 konetta, joista 12 saapui Suomeen maalis–toukokuussa 1940. Koneet saatiin nopeasti, 60–100 päivässä tilauksesta. Suomen ilmavoimat lensivät koneilla 100–460 tuntia kullakin. Yhtään koneista ei ole säilynyt. Koneen lempinimi Ilmavoimissa oli Äly-Santeri tai Äly.
Aiheesta muualla

Wikimedia Commonsissa on kuvia tai muita tiedostoja aiheesta .
http://www.unrealaircraft.com/hybrid/lysander.php
http://www.warbirdalley.com/lysander.htm
http://www.pilotfriend.com/photo_albums/timeline/ww2/Westland%20Lysander.htm
http://www.warplane.com/vintage-aircraft-collection/aircraft-history.aspx?aircraftId=37
http://www.ipmsstockholm.org/magazine/1997/08/stuff_eng_detail_lysander.htm (Arkistoitu – Internet Archive)
http://www.airplane-pictures.net/type.php?p=2191 (sis. vain kuvia, ei historiaa taikka teknistä dataa)
Westland Lysander Mk. III
Lysander-tiedustelukone Viiksjärvellä 1942
Zhangzhou

| Zhangzhou 漳州市, Zhāngzhōu Shì |
| --- | --- |
 Zhangzhoun sijainti Kiinan Fujianin maakunnassa
 Zhangzhou
 Koordinaatit: 24.510°N, 117.685°E 
Valtio:  Kiina
Maakunta:  Fujian
Hallinto:  
 – Hallinnon tyyppi:  Prefektuuritason kaupunki
Pinta-ala:  
 – Kokonaispinta-ala:  12 873 km²
Väkiluku (2010):  4 809 983
Aikavyöhyke:  UTC+8
 
 www.zhangzhou.gov.cn 
Infobox OKVirheellinen NIMI-arvo: 
Zhangzhou (kiin.: 漳州市; pinyin: Zhāngzhōu; Pe̍h-ōe-jī: Chiang-chiu) on prefektuuritason kaupunki Kiinan Fujianin maakunnan eteläosassa. Kaupungin keskusta sijaitsee linnuntietä noin 237 kilometriä maakuntakeskus Fuzhousta lounaaseen. Zhangzhoun väkiluku on 4,810 miljoonaa (2010) ja pinta-ala 12 873 neliökilometriä.
Zhangzhou rajoittuu lounaassa Chaozhoun, lännessä Meizhoun, luoteessa Longyanin, sekä Quanzhoun ja Xiamenin prefektuuritason kaupunkeihin. Kaakossa kaupunki rajoittuu Taiwaninsalmeen (Etelä-Kiinan mereen), kaupungilla on 680 kilometriä merenrantaa.
Piirikuntatasolla kaupunki jakautui (2010) seuraavasti:
| --- | --- |
 Kaupunkipiirit (2) Longwen (龙文区), 167 463 as.  Xiangcheng  (芗城区), 538 186 as.,  hallinnollinen keskus Piirikuntatason kaupunki (1) Longhai (龙海市), 877 762 as. :  Piirikunnat (8) Changtai (长泰县) 206 809 as.  Dongshan (东山县), 211 505 as.  Hua'an (华安县), 159 152 as.  Nanjing (南靖县), 333 969 as.  Pinghe (平和县), 498 533 as.  Yunxiao (云霄县), 415 835 as.  Zhangpu (漳浦县), 802 971 as.  Zhao'an (诏安县), 597 798 as.
Aiheesta muualla

Kuvia tai muita tiedostoja aiheesta Zhangzhou Wikimedia Commonsissa
Zhangzhou City Information (erityisesti talouspainotus) (englanniksi) (chinaknowledge.com)
Zalim Šebzuhov

Zalim Borisovitš Šebzuhov (ven. Залим Борисович Шебзухов; 1986 – 17. elokuuta 2016 Pietari) oli venäläinen islamistinen militantti.
Šebzuhov oli Kaukasian emiraatin komentaja Kabardi-Balkariassa vuodesta 2014. Elokuussa 2015 hänen ilmoitettiin siirtyneen Kaukasian emiraatin johtajaksi Magomed Suleimanovin seuraajana elokuussa 2015. Šebzuhov pysyi uskollisena Kaukasian emiraatille aikana, jona monet muut Pohjois-Kaukasian militantit (kuten Robert Zankišijev) siirtyivät Isis-taistelijoiksi. Joulukuussa 2015 hän vetosi Isis-taistelijoiksi lähteneisiin, jotta he palaisivat Kaukasian emiraatin joukkoihin.
Šebzuhov johti Kaukasian emiraattia, kunnes tuli terrorisminvastaisten joukkojen surmaamaksi Pietarissa elokuussa 2016. Iskussa pietarilaiseen kerrostaloasuntoon tapettiin neljä henkilöä, joista nimettiin kolme liittovaltiollisella etsintäkuulutettujen listalla ollutta terrorismiepäiltyä. Kansallinen terrorisminvastainen komitea oli virheellisesti väittänyt Šebzuhovin saaneen surmansa jo 16. huhtikuuta 2015 Naltšikissa. Komitea perui tuolloin ilmoituksen ja kertoi tapetuksi todellisuudessa tulleen toisen militantin.
Kabardi-Balkarian johtaja Juri Kokov väitti Šebzuhovin suunnitelleen terrori-iskujen toteuttamista Venäjällä ja maasta pakenemista. Myöhemmin venäläiset tutkijat epäilivät hänen saattaneen eläessään osallistua huhtikuussa 2017 toteutetun Pietarin metroiskun suunnitteluun.
À la carte

À la carte (äännetään suom. [ɑlɑkɑrt], ransk. [a la kaʁt]) on ranskankielinen ilmaus, joka tarkoittaa ruokalistan mukaan. Tässä la carte tarkoittaa ravintolan koko valikoimaa, eli luetteloa ruuista ja ruokalajeista hintoineen. Ranskassa à la carte -valinta tarkoittaa, että asiakas valitsee vapaasti tuosta luettelosta. Sen vastakohta on menu eli keittiömestarin päivälle valitsema otos pitkästä listasta (la carte) tai ateria à prix fixe (ateriakokonaisuus, jonka sisältö ja hinta on sidottu).
Myös Suomessa ilmausta à la carte käytetään ravintoloissa tarkoittamaan erikseen tilattavaa annosta, jonka vastakohtana pidetään kiinteämuotoista ja -hintaista ateriaa. Nykyisin ilmaisua käytetään kuitenkin myös laajemmin merkitsemään 'hyvää ruokaa', mutta myös 'yksilöllistä' tai 'omavalintaista'. Suomessa eri alojen toimijat käyttävät myös muita kuin tässä artikkelissa käytettyä ranskankielistä kirjoitusasua.
¿Qué voy a hacer sin ti?

|  ¿Qué voy a hacer sin ti?> Kappaleen tiedot |
| --- | --- |
Esittäjä(t):  Mikel Herzog
Säveltäjä(t):  Alberto Estébanez
Sanoittaja(t):  Mikel Herzog
Euroviisutiedot
Vuosi:  1998
Maa:  Espanja
Kieli:  espanja
Sijoitus:  16.
Pisteet:  21
Sanat:  sanoitus
Muuta:  Kapellimestarina Alberto Estébanez
¿Qué voy a hacer sin ti? (suom. Mitä aion tehdä ilman sinua?) on Mikel Herzogin esittämä kappale, jolla hän edusti Espanjaa vuoden 1998 Eurovision laulukilpailussa Ison-Britannian Birminghamissa. Laulun on kirjoittanut Alberto Estébanez sekä Mikel Herzog itse.
Kappale sijoittui Euroviisuissa kuudenneksitoista 21 pisteellä.
À force de prier

|  À force de prier> Kappaleen tiedot |
| --- | --- |
Esittäjä(t):  Nana Mouskouri
Säveltäjä(t):  Raymond Bernard
Sanoittaja(t):  Pierre Delanoë
Euroviisutiedot
Vuosi:  1963
Maa:  Luxemburg
Kieli:  ranska
Sijoitus:  8.
Pisteet:  13
Sanat:  sanoitus
Muuta:  Kapellimestarina Eric Robinson
À force de prier on Nana Mouskourin esittämä kappale, joka edusti Luxemburgia vuoden 1963 Eurovision laulukilpailussa Ison-Britannian Lontoossa.
Kappale sijoittui Euroviisuissa kahdeksanneksi 13 pisteellä.
Yle Tiede

Yle Tiede on Yleisradion tarjoama vuonna 2007 perustettu verkkopalvelu. Yle Tiede kuuluu Ylen sisältöopasperheeseen, jonka muita jäseniä ovat mm. Aivonarikka, Kulttuurikunto, A-tuubi, Oppiminen, Olotila ja Lapset.
Tieteen sivustolla voi lukea tiedeuutiset ja seurata Ylen tiedetarjontaa televisiossa, radiossa ja verkossa. Tarjolla on myös linkkejä Ylen Elävän arkiston tiedemateriaaleihin ja Yle Areenassa katsottavissa ja kuunneltavissa oleviin tiedeohjelmiin.
Aiheesta muualla

(Arkistoitu – Internet Archive)
Yle
| --- | --- |
Radiokanavat:   Yle Radio 1  YleX  Yle Radio Suomi  Yle Sámi Radio  Yle Puhe (lakkautettu)  Yle Klassinen  Yle Vega  Yle X3M  Yle Mondo  Yle Sat 1  Yle Sat 2 
Televisiokanavat:   Yle TV1 (HD)  Yle TV2 (HD)  Yle Teema & Fem (Yle Fem, Yle Teema, HD)  TV Finland 
Uutispalvelut:   Yle Uutiset (selkokielinen, viittomakielinen)  Yle Urheilu  TV-nytt  Yle Ođđasat  Novosti Yle  Yle Uutisvahti  Sää  Yle Tiede 
Muut palvelut:   Yle Areena  Yle Elävä arkisto  Abitreenit  Digitreenit  Yle Oppiminen  Yle Uutisluokka  Yle Kioski 
Organisaatio:   Yleisradion hallintoneuvosto  Yleisradion hallitus  Yleisradion johtoryhmä  Ylen yksiköt  Svenska Yle  Yle Sápmi 
Muuta:   Pasilan linkkitorni  Merja Ylä-Anttila  Matti Apunen
Yhdysvaltain atomienergiakomissio

Atomienergiakomission sinetti
Yhdysvaltain atomienergiakomissio (United States Atomic Energy Commission (AEC)) oli Yhdysvaltain kongressin toisen maailmansodan jälkeen perustama komissio, jonka tarkoituksena oli valvoa ydinteknologian rauhanajan kehitystä. Presidentti Harry S. Truman allekirjoitti komission perustavan lain 1. elokuuta 1946 ja käytännössä siirsi ydinteknologian valvonnan armeijalta siviileille.
AEC liitettiin 1977 uuteen energiaministeriöön.
Komission puheenjohtajat

| Kausi | Nimi | Aikakauden Yhdysvaltain presidentit |
| --- | --- | --- |
| 1946-1950 | David E. Lilienthal | Harry S. Truman |
| 1950-1953 | Gordon Dean | Harry S. Truman |
| 1953-1958 | Lewis Strauss | Dwight D. Eisenhower |
| 1958-1960 | John A. McCone | Dwight D. Eisenhower |
| 1961-1971 | Glenn T. Seaborg | John F. Kennedy, Lyndon Johnson, Richard Nixon |
| 1971-1973 | James R. Schlesinger | Richard Nixon |
| 1973-1974 | Dixy Lee Ray | Richard Nixon |
Yhdysvaltain avaruusvoimat

| Yhdysvaltain avaruusvoimat United States Space Force |
| --- | --- |
 Tunnus
 Avaruusvoimien kadetteja huhtikuussa 2020.
Toiminnassa:  20. joulukuuta 2019–
Valtio:  Yhdysvallat
Aselajit:  avaruusvoimat
Rooli:  avaruussodankäynti
Osa joukkoa:  Yhdysvaltain asevoimat
Tukikohta:  Pentagon
Yhdysvaltain avaruusvoimat (engl. United States Space Force) on Yhdysvaltain asevoimien kuudes ja uusin puolustushaara. Se perustettiin 20. joulukuuta 2019.
Hallinnollisesti avaruusvoimat on aluksi osa ilmavoimia, mutta sillä on oma kenraalinsa Yhdysvaltain puolustusministeriö Pentagonin pääesikunnassa.
Avaruusvoimien tarkoitus on turvata maasta käsin Yhdysvaltain avaruudessa olevaa omaisuutta, johon kuuluvat esimerkiksi tarkkailuun ja viestintään käytettävät satelliitit. Avaruusjoukkojen työntekijät muun muassa havainnoivat sitä, milloin Yhdysvaltain satelliitti saattaa olla hyökkäyksen kohteena. Avaruusvoimat myös pohtivat sitä, millaisia satelliitteja Yhdysvallat tulevaisuudessa tarvitsee.
Avaruusvoimien suunnitteluun varattu rahoitus ensimmäiselle toimintavuodelleen Yhdysvaltain vuoden 2020 puolustusbudjetista (738 miljardia USD) oli vain 40 miljoonaa dollaria. Henkilökunnan määräksi on ilmoitettu 16 000. Vuoden 2021 budjettiesityksessä avaruussektorin rahoitukseksi pyydettiin 18,0 miljardia dollarin osuutta 708 miljardin dollarin puolustusbudjettista.
Aloitteen avaruusvoimien perustamisesta teki presidentti Donald Trump vuonna 2018.
Aiheesta muualla

Virallinen sivusto